
T^UMERUS  morborum,  quibus  obnoxium 
^  ^  est  corpus  humanum,  ingens  est ;  nec 
desunt  remedia,  quae,  ad  curationem  eorum, 
medici  diversi,  temporibus  diversis,  in  medium 
protulerunt.  Si  observationibus  omnibus,  lau¬ 
dibusque  summis  quibus  tollit  unusquisque  me- 

A  dicamentum 

dicgjnentum  novum  proponens,  confideremus, 
tales  morbi,  pernumerosi  quanquam,  minime 
curatu  difficiles  apparerent.  Res  autem  longe 
aliter  sese  habet ;  et,  igitur,  quam  necesse  fit, 
vera  a  fictis  secernere,  facile  patebit.  “  Talis 
vero  credulitas  atque  jactatio,  de  miris  et 
pene  divinis  quorundam  medicamentorum 
viribus  et  excellentiis,  quamvis  pharmaco¬ 
polis  circumforaneis  satis  conveniant,  et  qui¬ 
dem  vulgo  hominum  facile  condonandae  sint, 
tamen  homine  sapiente  et  erudito,  et  medico 
imprimis  honesto  et  ingenuo,  adeo  indignae 
sunt,  ut  nihil  magis  ;  nimirum  qui  bene 
novit,  vel  saltem  novisse  debet,  si  propria  ra¬ 
tione  propriisque  oculis  uti  velit,  nullius, 
vel  levissimi,  morbi,  existere,  aut  posse  ex- 
istere,  remedium  certum  et  nunquam  fal¬ 
lax  *  ” 

In  paginis  sequentibus  mihi  consilium  est 
pauca  de  'Digitali  purpurea  annotare  ;  et,  quo¬ 
niam  tot  tam  celeberrimi  doctissimique  me¬ 
dici, 


*  Gonspect.  Medicin.  Theoret. 

dici,  de  hac  re,  a  Witheringii  tempore  ad 
nostrum  usque,  scripserunt,  nihil  novi  a  me 
expectari  potest ;  si,  quas,  de  hoc  remedio, 
maxime  notatu  digna  breviter  et  perspicue  ex¬ 
ponam,  vera  inter  et  falsa  sedulo  semper  dig¬ 
noscens,  propositum  attingam. 

Naturam  et  effectus  remedii  tam  praepo¬ 
tentis  quam  Digitalis  investigare,  unumquem¬ 
que  medicum,  cui  generis  humani  saluti  rite 
consulere  cordi  est,  animo  quam  maxime  in¬ 
cumbere  oportet ;  sed  omnes  ejus  dotes  plene 
indagare,  longe  hujusmodi  opusculi  limites 
excederet :  in  dissertatione  sequenti,  igitur, 
quam  brevissime  considerabo ; 

Primo,  Historiam  ; 

Secundo,  Effectus  in  corpus  humanum ; 


t 


CAP.  1 

CAR  L 

DE  HISTORIA. 

Fuchsius  in  Historia  sua  Stirpium,  anno 
1542  edita,  primus  est  qui  Digitalis  mentio¬ 
nem  facit ;  hoc  nomen  ei  imposuit  propter 
flosculi  ejus  similitudinem  cum  digitali  (Jinger 
of  a  glove) 

A  Fu chs  11  usque  ad  Witheringii  tempus, 
digitalis,  quamvis  virtutes  ejus  medicorum 
attentionem  haud  penitus  effugerant,  raro  pro 
remedio  porrecta  fuit ;  a  quibusdam  ad  pecto¬ 
ris  morbos,  epilepsiam,  vulnera,  et  ulcera  sero- 
phulosa  sanandum,  adhibita  fuit ;  ab  aliis  ve^ 

oenos  um* 


*  Vide  Withering  «  on  the  Foxglove,”  p.  14. 
ItUroduction* 

nenosum,  et  ab  omnibus  medicamen  periculo¬ 
sum  habebatur  :  nec  mirandum  hoc  ;  nam  do- 
sin  ejus  justam,  et  rectum  praeparandi  modum, 
medici  fere  omnino  ignorabant. 

W itheringio  celeberrimo  ascribendus  est 
honos,  hanece  plantam,  ex  obscuritate  in  quam 
ceciderat,  eripiendi,  et  ad  Materiae  Medicae 
locum  insignem,  quem  nunc  sibi  vindicat,  pro¬ 
movendi.  Medicus  iste  peritissimus,  exhibi¬ 
tione  fere  quotidiana  hujus  remedii  per  de¬ 
cem  annos  edoctus,  tandem,  anno  1785,  fruc¬ 
tus  experientis  atque  observationis  suae  in 
lucem  edidit ;  ex  quibus  clarissime  elucet, 
viribus  diureticis  insignibus  gaudere  digita¬ 
lem,  et  in  hydropis  curatione  multum  valere  ; 
necnon,  in  cordis  et  arteriarum  pulsus  tardan¬ 
do  potestatem  mirabilem  habere  ;  'mentionem 
quoque  facit  de  usu  ejus  in  phthisi  pulmonali, 
et  quibusdam  aliis  morbis 

Exemplo 

- : - - - - - - - 

*  Vide  Witherxng  on  the  Foxglove* ; 

3DE  bigi  tat  i  purpurea. 


Exemplo  Witheringii  incitati,  alii  medi¬ 
ci  nunc  animo  incubuerunt  naturam  et  effec- 

e 

tus  digitalis  investigare  ;  et  laboribus  Dar- 
vinxi,  Ferri  ari  s,  Bakeri,  Drakei,  Fow- 
leri,  Beddoesii,  Macleanii,  Curriei,  Per- 
CIVALLI,  THOMiE,  Kinglakei,  Hamiltonii, 
aliorumque  medicorum,  devincti  sumus  ob 
multum  informationis,  multasque,  de  hoc  re¬ 
medio,  observationes,  summi  quidem  momen¬ 
ti. 

De  historia  botanica  Digitalis,  vix  necesse 
est  ulla  annotare.  Genus  est,  species  complu¬ 
res  habens,  quarum  una  solummodo  in  insula 
nostra  vulgata ;  Linn^x  purpurea  est,  et  in¬ 
terdum  varietatem  albam  praebet.  Planta 
biennis  est,  et  solo  arido,  glareoso  vel  areno¬ 
so,  praecipue  super  tumulos  obliquos,  natu¬ 
raliter  gaudet ;  sed  in  hortis  quoque  excoli 
potest,  virtutibus  ejus  parum  imminutis. 
Mensibus  Junii  et  Julii  florescit. 

Digitalis,  a  Linnjeo,  ad  classem  I4tam,  ejus- 
demque  ordinem  2dam,  videlicet,  Didynamia 
Angiospermia ,  collocatur. 


Congenera 

Congenera,  in  methodo  naturali,  Hyoscya¬ 
mum,  Nicotianam,  Solanum,  &c.  habet 


*  Vide  Withering  “  on  the  Foxglove.”  Intro - 
duction . 

CAR  II. 

DE  DIGITALIS  PURPUREE  EFFECTI» 
BUS  IN  CORPUS  HUMANUM. 

Effectus  digitalis  intrinsecus  adhibitae 
pro  aetate,  sexu,  temperamento,  8tc,  variant : 
dotibus  quibusdam  insignibus,  et,  uti  videtur, 
inter  se  discrepantibus,  gaudet ;  nam,  pluri¬ 
mis  in  exemplis,  eodem  tempore  quo  cordis  et 
arteriarum  pulsus  tardat,  vasorum  absorben¬ 
tium  actionem,  et  urinae  fluxum,  modo  mira¬ 
bili  auget.  Si  manu  nimis  larga  adhibeatur 
digitalis,  sequuntur  nausea,  vomitus,  alvi  pur¬ 
gatio,  vertigo,  capitis  dolor,  visus  hebetudo, 
pulsus  tardatio  et  irregularitas,  urina  aucta, 
delirium,  singultus,  convulsiones,  collapsus, 
mors.. 

: ,  Hic 

Hic  loci  haud  alienum  erit  memorare,  quod 
ad  effectus  hos  lethales  praecavendos,  remedia 
maxime  idonea  sunt  stimulantia  atque  cardia¬ 
ca.  Opium,  medicamenta  aromatica,  spiritus 
ardentes,  et  praesertim  acida  vegetabilia,  ab 
auctoribus  commendata  sunt 

De  potestate  quam  in  cor  arteriasque  exer¬ 
cet  digitalis,  clarissimus  Doctor  Ferriaris 
verba  habet  sequentia  :  “  If  any  man  had  ex- 
pressed  an  opinion,  a  few  years  ago,  that 
we  should  discover  a  medicine,  capable  of 
reducing  the  pulse,  without  danger,  from 
120  in  a  minute  to  75  or  80,  at  the  will  of 
the  practitioner,  he  would  have  been  ridi- 
culed  as  a  visionary.  Such,  however,  un¬ 
der  proper  management,  is  the  power  of  di¬ 
gitalis  f.”  Haec  sententia  certe  nimis  la¬ 
ta  est,  et  quamvis  haud  cum  illa  consentire 
possumus,  tamen  in  W itheringii  sententiam 

B  .  leniorem 


*  Vide  W iTHERiNGj  Hamilton  “  on  Digitalis 3” 
— “  Edinburgh  Dispensatory.”  v 

f  Vide  Ferriar  u  on  Digitalis  Purpurea,”  p»  5» 

leniorem  imus,  “  that  it  (digitalis)  has  a 

power  over  the  action  of  the  heart  to  a  de- 
* 

gree  yet  unobserved  in  any  other  medicine, 
and  that  this  power  may  be  converted  to 
salutary  ends  Confitemur  autem  hancce 
potestatem  pulsus  micationes  tardandi*  haud 
semper,  quamvis  in  multo  majore  casuum 
parte,  exerceri. 

Cordis  et  arteriarum  pulsationibus  tardatis, 
nemo  est  qui  dubitat,  irritabilitatem  systema¬ 
tis,  quoque,  ab  actione  digitalis,  minui. 

Effectus  diuretici  hujusce  plantae,  interdum 
quidem  mirabiles,  tametsi  haud  universaliter, 
observantur.  Sed  ha;c  observatio  ad  totam 
diureticorum  classem  applicari  potest ;  nulla 
enim  medicaminum  classis,  quod  ad  effectus 
suos  proprios  edendos,  magis  incerta  est :  Me¬ 
dicis  omnibus  bene  cognitum  est,  diuretica 
quaedam,  parvi  quidem  nominis,  interdum 
exitum  felicem  producere,  postquam  alia,  quae 

pretii 


*  Vide  Withering  “  on  the  Foxglove,”  p.  192 

pretii  multo  majoris  habuimus,  frustra  tentata 
fuerint. 

Alvi  purgatio  interdum  sub  usu  digitalis 
oritur,  et  hac  praesente,  effectus  diuretici  mi¬ 
nus  conspicui  sunt. 

Viribus  quibusdam  narcoticis  pollere  digi¬ 
talem,  nos  certiores  facit  Doctor  Beddoesius, 
cui,  actionem  et  effectus  hujus  remedii  inter  et 
opii,  similitudo  magna  constare  videtur ;  im- 
mo  dicit,  quod  postquam  opium  aliaque  nar¬ 
cotica  usitatissima  ad  somnum  conciliandum 
parum  valuerint,  sese,  usu  tincturae  digitalis 
purpureae,  facile  inductum  invenisse  ;  et,  igi¬ 
tur,  quando  ab  idiosyncrasia,  vel  ulla  alia 
causa,  opium  praescribi  nequeat,  auctor  hic 
celeberrimus,  vice  ejus,  usum  digitalis  com¬ 
mendat*;  sed,  ni  fallor,  extractum  hyos¬ 
cyami  nigri,  in  talibus  casibus,  votis  nostris 
multo  melius  respondere  invenietur. 

i 

Nausea  a  digitali  excitata  naturae  quam 
maxime  injucundae  esse  dicitur,  et  sensatione 

apud 

*  Vide  Beddoes  “  on  Consumption,  Digitalis,  and 
“  Scrofula,”  p.  200. 

apud  ventriculum  peringrati  comitatur.  Haec 
a  nausea  ab  aliis  medicamentis  inducta  longe 
differt ;  cessat,  redit  ;  et  ita  per  dies  tres  vel 
quatuor,  intervallis  longis  longioribusque,  re¬ 
dire  perstat 

Ad  nauseam  removendam,  aromatica,  spiri¬ 
tus  ardentes,  et  similia,  maxime  valent. 

“  These  sufferings  of  the  patient,”  dicit 
Witheringius,  “  are  generally  rewarded  b y 
a  return  of  appetite,  much  greater  than  what. 
existed  before  the  taking  of  the  medi¬ 
cine  f.” 

Interdum,  sub  usu  digitalis,  effectus  supra 
memorati  in  corpore  accumulant,  et  subito  ex- 
que  improviso  grassantur,  debilitatem  magnam 
periculosamque  gignentes  Ad  hoc  praeca¬ 
vendum, 


*  Vide  Withering  “  on  the  Foxglove,”  p.  184.; 
etiam  Maclean  “  on  Digitalis,  in  Medical  and  Phy- 
4<  sical  Journal,”  vol.  ii. 

f  Page  184« 

t  Audi  Praelectiones  Gregorii  nostri  de  Phthisi 
Pulmonali,  1807,-8. 

vendum,  medici  est  diligenter  vigilias  obire, 
et  quamprimum  afficiuntur  vel  ventriculus, 
renes,  pulsus,  vel  intestina,  medicamenti  usus, 
pro  re  nata,  vel  omitti,  vel  intermitti  de- 

t 

bet. 

Effectus  digitalis,  semel  inducti,  haud  cito 
evanescunt,  sed  per  dies  aliquot  manent. 

Quantum  hujusce  medicaminis  ad  effectus 
proprios  producendum  sit  necessarium,  valde 
incertum  est,  et  in  casibus  variis  variabit.  De 
hac  re  dicit  celeberrimus  Witheringius  ; 
“  About  thirty  grains  of  the  powder,  or  eight 
ounces  of  the  infusion,  may  generally  be  taken 
before  the  nausea  commences 

De  Digitalis  purpurece  Praparatis  atque 

Dosibus . 

1  ' 

Omnis  hujusce  plantae  pars  gustui  amara  et 
nauseosa  est ;  sed  folia  solummodo  apud  nos¬ 
trates  in  usu  sunt :  carpenda  sunt  tempore  quo 

flosculi 


*  Vide  W itherjn g  “  On  the  Foxglove/’  p.  182. 

flosculi  germinare  incipiunt et  more  solito 
exsiccanda.  Folia  siccata  administrantur  vel 
sub  forma  pulveris,  tincturas,  infusi,  vel  de¬ 
cocti.  Remedium,  cujus  dosis  plenissima  vix 
grana  duo  vel  tria  excedit,  concentratione  non 
eget ;  succus  expressus  et  extractum,  igitur, 
formulae  minime  idoneae  sunt. 

In  medicina  nihil  magis  incertum  est  quam 
medicamenti  dosis  justa.  Dosis  justa  certe 
quantitas  illa  est,  quaecunque  sit  denominatio 
ejus  numerica,  quae  finem  optatum  producit. 
Sed  solummodo  appellatio  relativa  est ;  nam 
illa  medicamenti  dosis,  quae  in  uno  nullos,  in 
altero  effectus  quam  maxime  violentos  inter¬ 
dum  edit  ; -prudentia  igitur  dictat,  in  remediis 
potentibus  exhibendis,  cum  dosibus  parvis  in¬ 
cipere. 

Ferriaris  casum  enarrat,  in  quo  semigra- 
num  pulveris  digitalis  siccati,  cum  opii  semi- 
grano  conjunctum,  vomitum  syncopenque  in- 

V 

duxit : 


#  Vide  Withering  “  On  the  Foxglove,”  p.  i8i. 

duxit :  dicit  autem  sese  suspicatum  habere, 
majorem  medicamenti  quantitatem  exhibitam 
fuisse. 

Pulvis  siccatus,  vel  per  seipsum,  vel  cum 
medicamentis  quibusdam  aromaticis  conjunc¬ 
tus,  vel  in  pilulas  cum  sapone  vel  gummi  ara- 
moniaco  formatus,  administrari  potest.  Dosis 
ejus  modica  adulto,  ei  non  assueto,  est  semi- 
granum  vel  granum  bis  in  die,  gradatim  au¬ 
genda,  donec  apparent  effectus. 

Infusi  semuncia  vel  uncia,  bis  in  die,  pro 
dosi  detur.  Ad  effectus  diureticos  producen¬ 
dos,  pulvis  et  infusum  aliis  formulis  prae¬ 
stant 

Tincturae  guttae  x.,  xv.  vel  xx.  bis  in  die 
sumendae,  et  sensim  augendae  sunt.  Ad  pul¬ 
sus  cordis  et  arteriarum  tardandos,  viresque 
narcoticas  exerendas,  haec  prae  aliis  formulis 
valere  fertur. 

Decoctum  quod  ad  vires  variat,  valdeque 
incertum  est,  igitur  rejiciendum. 

Si 


*  Vide  Maclean  “  On  Digitalis,  Med.  and 
^  Physical  Journal/'  vol.  ii .  p.  121. 

Si  sub  usu  digitalis  adsit  alvi  purgatio, 
opium,  et  si  constipatio,  j alapa,  iliacum  bene 
conjungi  potest 

>; 

•  * 

De  Digitalis  operandi  modo . 

STiMULATne  an  Sedat  digitalis  inter  me¬ 
dicos  disputatum  fuit ;  sed  quoniam  lis  adhuc 
sub  judice,  mihi  consilium  est,  hanc  rei  propo¬ 
sitae  partem  quam  brevissime  considerare. 

Hujus  medicamenti  operandi  modus  duplex 
est.  Dum  tardantur  pulsus  micaciones,  cor 

arteriaeque  sedari  ;  dumque  augetur  urinae 

/ 

copia,  systema  absorbentium  vel  renes  stimu¬ 
lari  videntur.  An  primarie  cor  arteriasque 
sedat  digitalis  ?  Huic  quaestioni  respondeo, 
46  Aqua  mihi  haeret.”  Attamen,  si  stimulat 
(quod  multum  dubito),  omnibus  confitendum 
est,  effectus  sedativos  multo  majores  esse,  quam 
ab  excitatione  priore  oriri  unquam  expectare 
possumus. 

Theoria 


*  Vide  Withering  “  On  the  Foxglove,”  p. 182. 5 
etiam,  u  Edinburgh  Dispensatory.” 

Theoria  nulla,  quam  de  remediorum  ope¬ 
randi  modo  habemus,  facile  vel  satis  accurate, 
effectus  digitalis  contrarios  et  discrepantes  ex¬ 
plicat.  Ab  effectibus  hujus  remedii,  verisi¬ 
mile  videtur,  unam  corporis  partem  stimulari, 
alteramque  sedari  posse,  eodem  tempore,  et  ab 
eodem  medicamine.  Hoc,  quamvis  vix  expli¬ 
care  possumus,  summi  est  momenti  cognoscere. 


c 

CAP.  III. 

DE  DIGITALIS  PURPUREA  USU  IN  MOR¬ 
BIS  QUIBUSDAM  CURANDIS, 

In  omnibus  mundi  aevis,  praejudicium  et 
ignorantia  usum  generalem  remediorum  prae» 
potentium,  pro  tempore  saltem,  impediere ; 
sed  tempore  progrediente,  et  cautelis,  ad  ree- 
tam  eorum  exhibitionem  necessariis,  melius 
cognitis,  omnia  quae  obstant  removenda  sunt. 
Multa  remediorum  nostrum  optimorum,  male 
vel  incaute  exhibitum,  acria  sunt  venena :  sed 
hoc  nequaquam  usum  eorum  vetat ;  plus  so¬ 
lummodo  medici  attentionis  et  vigilantiae  re¬ 
quirit.  Sed  etiam  hodie  extant  nonnulli  me¬ 
dici,  qui  digitalem  praescribere  haesitant,  tes¬ 
timonio  auctorum  multorum,  haud  parvi  qui¬ 
dem 

de m  nominis,  de  bonis  ejus  effectibus  in  mor¬ 
bis  quibusdam  sublevandis,  non  obstante. 

t  • 

Dotibus  quibusdam  insolitis  gaudere  digi¬ 
talem,  summamque  prudentiam  in  exhibi¬ 
tione  ejus  necessariam  esse,  satis  constat ;  sed 
ab  auctorum  observationibus  etiam  satis  su- 
perque  constat,  majorem  hanc  medici  atten¬ 
tionem,  medicaminis  utilitate,  saepe  ample  re¬ 
munerandam  fore. 

De  Digitalis  exhibitione  in  Phthisi  Pulmonali . 

Opus  tristissimum  et  peringratum  est,  hu¬ 
jus  vulgatissimi,  formidulosissimi,  et  perletha- 
lis  morbi,  historiam  retractare.  Numerus 
eorum  qui  victimae  illius  cadunt,  ingentissi- 
mus  est,  et  singulis  annis  crescit  *  :  tentamen 

unumquodque, 


%  Vide  “  Observations  on  the  Increase  and  De- 
crease  of  different  Diseases,  by  Wm.  Heberden 
junior Etiam  dicit  Beddoesius,  “  I  perpetually 
find  consumption  attacking  new  families  ;  nor  does 
it  appear  to  cease  equally  in  old  ones,  unless  indeed 
by  rendering  them  extinct.” 

Beddoes®  Hygeia,  vol.  ii.  p.  21. 

unumquodque,  igitur,  vel  frequentiam,  vel 

phthiseos  pulmonalis  naturam  lethalem,  dimi¬ 
nuere,  quam  maxime  laudabile  est» 

In  materia  medica  nullum  fere  extat  medi¬ 
camen  quod  non,  progressu  temporis,  ad  hunc 
morbum  curandum  tentatum  fuit  ;  nuper 
autem  digitalis  multum,  et  non  sine  causa, 
commendata ;  cognita  facultate  ejus  pulsus 
micationes  tardandi,  et  irritabilitatem  syste- 
1  matis  minuendi,  haud  mirandum  est,  quod  ad 
curationem  phthiseos  pulmonalis  applicata  fo¬ 
ret. 

In  remediis  exhibendis,  medicum  decet  cer¬ 
tum  quemdam  finem  semper  in  conspectu  ha¬ 
bere.  Ingeniosus  Doctor  Darvinius  usum 
digitalis  in  phthisi  pulmonali  commendavit 
ad  pus  absorbendum,  et  ita  ulcera  in  pulmoni¬ 
bus  existentia  sanandum*:  posthac,  claris¬ 
simus  Doctor  Ferri  aris  proposuit,  propter 
potestatem  ejus  mirabilem  cordis  et  arteriarum 
pulsus  tardandi. 

An 

i - - - - - — - ! - — - 

f  Vide  “  Medical  Transactions,”  vol.  iii.  p.  275. 

An  puris  absorptionem  promoveat  digitalis, 
mihi  dubium  videtur  ;  sed  arteriarum  actione 
minuta,  minore  copia  secernetur  pus. 

Celeberrimus  Doctor  Drakeius  quindecim 
casus  memoravit,  in  quibus  digitalem  prae¬ 
scripsit,  et  cum  exitu  sane  felicissimo.  Ho¬ 
rum  quatuor  in  stadio  primo  vel  incipienti, 
et  undecim  in  purulento  fuerunt :  quatuor  qui 
in  stadio  morbi  incipienti,  et  quinque  eorum 
in  purulento,  ad  sanitatem  restituti  fuere ; 
quinque  mortui  sunt,  et  casus  quindecimi 
eventus  incertus,  tempore  quo  haec  ratio  red¬ 
dita  fuit 

Doctor  Fo  wlerus  quoque  testimonium  per¬ 
hibet  utilitati  hujus  medicamenti  in  phthisi 
pulmonali  curanda  et  levanda. 

Exitum  vero  felicem  vix  expectandum,  et 
sine  exemplo,  expertus  est  Doctor  Magennis, 
qui  digitalem  septuaginta  et  septem  phthisi 
pulmonali  laborantibus,  quorum  quinquaginta 
et  tres  in  stadio  morbi  purulento  fuere,  et  vi- 

ginti 


%  Vide  “  Medical  and  Physica!  Journal,”  vol.  ii. 

p.  268. 

ginti  et  quatuor  in  incipienti,  exhibuit.  Ho¬ 
rum  quadraginta  et  quinque  ad  sanitatem  re¬ 
stituti  fuerunt,  vi  ginti  et  duo  multum  levati, 
et  decem  solummodo  mortui  sunt  *  ! ! !  Om¬ 
nes  hi  aegrotantes  nautici  et  classici  fuerunt  ; 
propter  modum  priorem  vivendi,  igitur,  et  na¬ 
turam  victus  atque  vestitus  eorum,  certe  exi¬ 
tus  felicior  a  his  quam  a  pauperibus  expectari 
potuit ;  sed  multum  dubito  si  exitum  tam  fe» 
licem  unquam  iterum  experiemur. 

Laudes,  quas  huic  medicamento  affert  Doc- 
tor  Beddoesius,  omnino  immodicae  sunt,  et 
tales  quales  nec  sua,  nec  aliorum,  experientia 
sancit  f. 

Peritissimus 


*  Vide  “  Medical  and  Physical  Journal,”  vol.  v„ 
p.  204, 

f  Vide  BeddoEs’s  “  Essay  on  the  Causes,  & c. 
©f  Consumpti  on,”  1799  ;  ubi  verba  habet  sequentia  : 
“  An  effectual  remedy  for  consumption  appears  to 
have  been  nearly  ascertained.”  Et  iterum  :  “  I  daily 

'i*-'  : 

see  many  patients  in  this  disease  advancing  towards 
recovery  with  so  firm  a  pace,  that  I  hope  consump¬ 
tion  will  henceforward  as  regularly  be  cured  by  the 
Foxglove,  as  Ague  by  Peruvian  Bark.”  Has  sen¬ 
tentias  nunc  aliquatenus  retraxit. 

Peritissimus  Doctor  Macleanius  observat, 
phthisin  pulmonalem  tuberculosam  interdum 
digitali  sanari,  postquam  alia  remedia  usitatis¬ 
sima  nihil  valuerint ;  et,  si  per  seipsam  ad 
morbum  curandum  inepta,  tamen  aliis  reme¬ 
diis  auxilium  praepotens  foret ;  necnon,  quod 
etiam  in  stadio  primo  potestates  ejus  glimites 
haberi :  sed  medicamen,  a  quo  talia  expec- 
tanda,  haud  parvi  aestimandum  est. 

Pensum  facile  peractu  esset  multos  phthi- 
seos  pulmonalis  casus,  memoriae  proditos,  enu¬ 
merare,  in  quibus  digitalis  cum  felice ,  et  plures 
in  quibus  cum  exitu  infelice ,  exhibita 1  fuit ; 
sed  vix  necessarium  videtur. 

Opinio  nostra  est,  quod  si  exitus  felix  ab 
digitalis  purpureae  usu  in  phthisi  pulmonali 
expectandus,  fere  solummodo  in  stadio  primo 
vel  incipienti  sit ;  nam,  quamvis  haud  desunt 
exempla  morbi  in  stadio  provectiore  curati, 
tamen  rara  sunt :  confitendum  est  autem,  quod 
tametsi  morbus  in  hoc  stadio  raro  curandus, 
symptomata  ejus  saepe  multum  levari,  et  vitam 
ipsam,  pro  tempore,  proferri  posse  y  sed,  pul¬ 
monibus 

monibus  late  exulceratis,  multum  vereor,  ni 
hoc  omniaque  alia  remedia,  plerisque  in^exem- 
plis,  asque  inutilia  inveniantur.  Quo  citius, 
igitur,  applicatur  remedium,  eo  utilius. 

In  familiis  huic  morbo  hereditarie  obnoxiis, 
hoc  quasi  medicamen  prophylacticum,  mul¬ 
tum  commendat  celeberrimus  Doctor  Cur- 

RIEUS. 

In  exhibitione  digitalis  purpuree  ad  phthisin 
pulmonalem  curandam,  maximi  est  momenti, 
pulsus  micationes  tardentur ;  ni  efficiatur  hoc, 
omnes  inter  medicos  convenit,  parum  boni  ab 
usu  ejus  expectandum  esse :  sed  pulsu  tardato, 
irritatio  pulmonum,  expectoratio,  et  corporis 
calor  preternaturalis  minuuntur,  et  major  est 
probabilitas  reconvalescendi. 

Tinctura  digitalis  purpuree  aliis  formulis 
preferenda  est,  quia  plus  in  cor  arteriasque 
potestatis  exercet.  Sub  initio,  sit  dosis  ejus 
gutte  x.  ter  in  die,  gradatim  augenda,  gutta 
una  singulis  dosibus,  singulis  diebus,  addita  ; 

et  continuetur  donec  evenerint  effectus.  Pul- 

1  .  ' 

su  tardato,  minuatur  dosis.  Vix  suadendum 

est 


\ 

est  pulsum  infra  micationes  60  vel  50  minuti 
spatio  redigere  ;  et  temporis  longinquitas,  per 
quam  ad  hunc  gradum  tenendus  est,  pro  re  nata, 
variabit :  in  usu  medicaminis  perseverandum 
est  semper  donec,  et  etiam  per  breve  tempus 
postquam,  curatur  morbus. 

Quando  pulsus  celeritatem  examinare  vo¬ 
lumus,  corporis  posituram  rite  perspectam 
habeamus,  necesse  erit ;  nam,  prout  haec  va¬ 
riat,  variant  et  arteriarum  micationes.  Exem¬ 
plum  tradit  Doctor  Beddoesius,  in  quo  dum 
aeger  sedebat,  pulsus  octogies  et  regulariter, 
sed  cum  in  cubiculo  decumbebat,  sexagies  et 
irregulariter,  minuti  spatio,  micavit  #. 

Casus  a  Doctore  Craufordio  enarratur,  in 
quo  pulsus  undequinquagies,  minuti  spatio, 
dum  aeger  in  cubiculo  quiescebat,  et  nonagies 
dum  sedebat,  micavit  f . 

Doctor  Baildon  exemplum  sui  ipsius  re¬ 
fert,  in  quo  dum  erectus  stabat  pulsus  centies, 

D  dum 


*  Vide  “  West  Country  Contributions,”  p.  532. 

\ 

f  Vide  Beddoes  “  on  Consumption,”  &c.  p.  168, 

dum  sedebat  septagies  et  quinquies,  et  dum 
decumbebat  quadragies,  minuti  spatio,  mica¬ 
vit  :  dicit  quoque  sese  eandem  rem,  in  omni¬ 
bus  quibus  digitalem  exhibuit,  observasse 

An  hoc  digitalis  actioni,  magis  quam  corpo¬ 
ris  debilitati,  ascribendum,  sit  ? 

Quando  per  se  digitalis  aegro  injucunda  est, 
vel  pulsus  celeritatem  haud  diminuit,  Doctor 
Beddoesius  suadet  nos  vel  opium,  medica¬ 
menta  amara,  vel  scillam  maritimam,  cicutam, 
vel  hyoscyamum,  iliacum  conjungere  ;  et  dicit 
sese  exempla  quaedam  phthiseos  pulmonalis 
hoc  modo  curata  vidisse,  postquam  per  se  di¬ 
gitalis  parum  valuerat :  in  talibus  casibus 
Humulus  Lupulus  a  quibusdam  commenda¬ 
tur  f . 

Eodem  tempore  quo  digitalem  ad  hunc  mor¬ 
bum  curandum  adhibemus,  coelum,  diaeta,  ves¬ 
titus 


*  Vide  u  Edinburgh.  Medical  and  Surgical  Jour¬ 
nal,”  vol.  iii.  p  271. 

f  Vide  Hamilton  “  on  Digitalis/’  pe  142« 

titus  et  exercitatio  propria  haud  negligen- 
da  sunt» 

Coelum  modice  calidum,  et  temperatura 
mutationibus  quam  minime  obnoxium,  seli¬ 
gendum  est.  Si  ab  ulla  re  peculiari,  aeger 
ad  clima  calidum  naturale  transferri  nequeat, 
artificiale  formetur,  a  quo  multum  commodi 
saepe  derivatur.  Conclavia  duo  ad  gradum 
62dum  therm.  Fahrenheit.  calefacienda,  et  ad 
hancce  temperaturam  constanter  servanda,  in 
quibus  aegro  manendum  est  *. 

D  iaeta  modice  nutriens,  ex  lacte,  farinaceis 
et  frugibus  praecipue  confecta,  administrari 
debet ;  sed  in  stadiis  provectioribus,  vel  quan¬ 
do  adest  debilitas  magna,  diaeta  magis  nutri¬ 
ens,  ad  corporis  vires  sustinendas  vel  reficien¬ 
das,  necessaria  est. 

Ad  effectus  frigoris  externi  praecavendum* 
et  temperiem  equabilem  servandum,  coipus 
cum  panno  laneo  obduci  debet» 

Exercitatio 


*  Audi  Praelectiones  Gregorii  nostri  de  Phthisi 
Pulmonali,  1807,-8» 

Exercitatio  modica  in  aere  aperto,  saepe,  iri 
hoc  morbo,  quam  maxime  utilis  est.  Ambula¬ 
tio,  vel  varia  gestationis  genera,  in  equo,  rheda, 
vel  navi,  quodcunque  aegro  gratissimum  vel 
commodissimum,  utenda  sunt.  Horum  Sy- 
denhamius  celeberrimus  equitationem  aliis 
longe  anteposuit ;  sed  a  medicis  hodiernis, 
navigatio  pretii  maximi  habetur.  Corporis 
jactatio  pensilis  nuper,  a  clarissimo  Doctore 
Carmichaele  Smithio,  multum,  ad  phthisin 
pulmonalem  curandam  atque  levandam,  com¬ 
mendata  fuit. 

Oportet  me,  huic  rei  propositae  parti  finem 
impositurum,  confiteri,  expectatiopes  meas  de 
viribus  digitalis  purpureae  in  hoc  morbo  sa¬ 
nando,  nisi  sub  initio  exhibitae,  haud  multum 
commoveri,  Cum  Ferriaris  sententia,  nos¬ 
tra  consentanea  est 

Dq 


*  Ferri  aris,  casum  Phthiseos  Pulmonalis  enarrans, 
in  quo  digitalis,  quamvis  pulsum  tardavit,  morbum 
non  levavit,  verba  habet  sequentia  :  “  I  could  add 
a  long  list  of  instances  sinxilar  to  the  last,  but  it 

would 

De  Digitalis  exhibitione  in  Hydrope . 

Affectiones  hydropicae,  in  quacunque 
parte  corporis  sitae,  non  minus  ob  frequentiam 
quam  ob  effectus  earum  lethales,  classem  mor¬ 
borum 


would  consume  the  reader’s  time  to  no  purpose,  for 
the  resuit  of  my  experience  may  be  told  in  a  few 
words  5  it  is,  that  the  patient’s  ultimate  recovery  is 
not  to  be  confidently  expected,  even  when  the  pulse 
is  reduced  in  velocity,  and  the  symptoms  are  evi- 
dently  mitigated,  for  a  time,  by  the  action  of  the 
medicine.  Many  disappointments  have  taught  me 
not  to  be  elated  by  one  or  two  instances  of  success, 
and  I  should  deceive  the  public,  if  I  presented  to 
them  only  examples  of  fortunate  practice.  I  believe 
that  digitalis,  properly  administered  in  the  begin- 
ning  of  phthisical  affections,  may  suspend  the  mor- 
bid  action  of  the  lungs  by  which  tubercles  are  form- 
ed,  that  by  its  continued  exhibition  after  hemopty- 
sis,  it  may  be  possible  to  procure  the  cicatrization 
of  the  ruptured  vessels,  and  thus  to  prevent  the  for- 
mation  of  ulcers  ;  and  I  am  even  disposed  to  hope 
that  its  power  of  soothing  irritation  may  extend  so 
far,  as  sometimes  to  heal  ulcerations  of  the  lungs, 
in  the  advanced  stage  of  consumption.  A  rexnedy 

fronp 

borum  summi  quidem  momenti,  et  quam  maxi- 

# 

me  periculosam,  formant.  Inter  remedia  varia 
quas  ad  hydropis  curationem  proposita  fuere, 
diuretica  merito  pretii  magni  habentur :  sed  si 
viscera  morbo  laborent,  evacuatio  fluidi  effusi, 
quam  efficiunt  medicamenta  diuretica,  pro 
tempore  tantum  morbum  levabit :  in  talibus 
casibus,  igitur,  priusquam  efficitur  cura,  origo 
mali  subvertenda  est. 

Virtutes  antihydropicas  digitalis  a  viribus 
ejus  diureticis  pendent.  In  hydrope  si  viscera 
sana  sint,  hocce  medicamen,  per  se,  saepe  cu¬ 
ram  efficiet ;  sed,  si  morbus  ab  affectionibus 
organicis  originem  ducat,  curatio  multo  dif¬ 
ficilior 


from  which  these  expectations  may  be  indulged,  is 
of  unspeakable  value,  and  deserves  the  strictest  at- 
tention  of  the  physician.  But,  at  present,  I  dare 
not  suppose  that  many  cases  of  confirmed  consump- 
tion  will  be  cured  by  it  ;  for  the  extensive  mass  of 
disease,  generally  apparent  in  inspecting  the  lungs 
of  phthisical  subjects,  and  the  strange  formation  of 
new  morbid  parts  discoverable  in  it,  would  require 
for  its  ameliora  ion  an  effort  of  the  power  which  ori- 
ginally  created  the  living  body.” 

FerriaR  “  on  Digitalis,”  p.  27» 

ficilior  erit,  et,  una  cum  digitali,  hydrargyrus, 
vel,  pro  re  nata,  alia  remedia  adhibenda  sunt. 

In  Hydrothorace ,  plus  quam  in  ulla  alia  hy¬ 
dropis  specie,  digitalis  valere  fertur.  Celeber¬ 
rimus  W rr heri n g i us  dicit, hunc  morbum  fere 
universaliter  a  digitali  curatum  esse  *.  Opera¬ 
tio  remedii  fausta,  in  plurimis  casibus,  certe 
celerrima  et  quidem  mirabilis  est. 

Infusum  vel  pulvis  siccatus  digitalis  aliis 
formulis  praestant,  et  more  solito,  in  dosibus 
sensim  augendis,  adhiberi  debent.  Quampri¬ 
mum  supervenerint  effectus,  medicamen  omit¬ 
tendum  est ;  nam,  si  urina  semel  aucta  fiat, 
generaliter  copiose  fluere  perstat,  donec  totum 
fluidi  effusi  evacuatur.  Cum  nausea  vel  pul¬ 
sus  tardatio  primo  evenerint,  his  abeuntibus, 
si  non  citius,  urina  plerumque  augetur.  Si 
fluere  desinat  urina  priusquam  aqua  effusa 

omnino,  evacuatur,  pro  re  nata  repetatur  me- 
dicamen. 

Si 


*  Vide  Withering,  u  Practical  Remarks 
Dropsy,”  p.  2co. 


on 

Si  purgetur  alvus,  effectus  diuretici  minus 
conspicui,  et  spes  curationem  ab  usu  digitalis 
efficiendi  minor  est :  re  ita  se  habente,  opium 
eodem  tempore  adhiberi  debet. 

Quoniam  effectus  digitalis,  et  etiam  totius 
diureticorum  classis,  valde  incerti  sunt ;  et 
quoniam  diuretica  quando  f elicit erf etiam  cele¬ 
riter  agunt ;  igitur,  nec  hoc,  nec  ullum  aliud 
medicamen  diureticum  diu  exhiberi  debet,  nisi 
effectus  ejus  cito  conspicui  sunt. 

Effectus  diuretici  digitalis  diluentium  usu 
libero  promoventur.  Spiritus  aetheris  nitrosi 
non  soliim  vires  diureticas  auget,  sed  etiam 
effectibus  digitalis  in  ventriculum  obviam 
it*. 

Quando  per  se  digitalis  ad  morbum  curan¬ 
dum  inepta  est,  priusquam  usum  ejus  omnino 
rejiciamus,  haud  inutile  invenietur,  illam  cum 
aliis  diureticis  conjungere,  sicut  Scilla  mari¬ 
tima,  Supertartrite  Potassae,  &c.  sed  Sub- mu¬ 
rias  Hydrargyri,  qui  effectus  omnium  diureti¬ 
corum 


*  Audi  Praelectiones  Homei  nostri  de  Digitali. 
1806-7. 

coram  auget,  aliis  anteferendus.  Ferri  aris 
illiscum  pulverem  ipecacuanhae  et  opii  sole¬ 
bat  conjungere,  et,  ut  ait,  haud  sine  fructu. 

In  Ascite ,  Witheringius  dicit,  si  abdo¬ 
men  tensum,  durum  et  circumscriptum  sit,  vel 
in  Anascirca  si  crura  solida  et  resistentia  sint, 
parum  boni  ab  digitalis  usu  expectandum  esse; 
sed,  e  contrario,  si  pulsus  debilis  vel  intermit¬ 
tens,  facies  pallida,  labia  livida,  cutis  frigida, 
et  abdomen  tumidum,  molle,  et  fluctuosum 
sint,  vel  in  anasarca  si  crura  digiti  vestigium 
retineant,  effectus  diuretici,  cum  exitu  felice, 
expectandi  sunt. 

Hydrops  pectoris,  vel  cum,  vel  sine  ana¬ 
sarca,  saepius  quam  abdominis  digitali  curatur, 
quia  in  ascite  viscera  abdominalia  in  genere 
morbo  laborant.  In  talibus  casibus,  igitur, 
hydrargyrus,  ad  originem  mali  subvertendum, 
adhiberi,  et  digitalis,  vel  scilla  maritima,  vel  su¬ 
per  tartris  potassae,  eodem  tempore  administrari 
debet.  Si  extat  hydrops  generalis,  curationis 
spes  minor  erit. 


E 

de  digitali  purpurea. 


In  anasarca  scarlatinam  sequente,  Withe- 
ringius  dicit,  sese  digitalem  remedium  cer¬ 
tissimum  invenisse. 

In  Anasarca  Pulmonum ,  qua  cum  haud  raro 
stipantur  asthma,  et  aliae  pectoris  affectiones 
chronica,  digitalis  quam  maxime  utilis  est. 

In  hydrope  eodem  tempore  quo  fluidum  ef¬ 
fusum  evacuare  conamur,  necesse  est,  diaetae 
nutrientis  et  medicamentorm  roborantium  usu, 
corporis  vires  reficere. 

In  Palpitatione  Cordis,  vis  qua  praedita  est 
digitalis  cordis  actionem  tardandi,  agro  sape 
multum  levaminis  affert,  et  efficit,  ut  quod  de 
vita  curriculo  superest  magis  placide  per¬ 
agatur,  et  interdum  ad  tempus  longius  protra¬ 
hatur. 

De  Digitalis  exhibitione  in  Pneumonia. 

Haud  omnino  inter  medicos  convenit  quan¬ 
tum  ad  pneumoniam  curandam  valeat  digi¬ 
talis 

talis ;  quidem  usum  ejus  commendant  dum 
alii  vetant  f . 

Mihi  videtur,  digitalem  in  omni  stadio 
morbi  indicatam  esse ;  in  primo  ad  pulsus  mi- 
cationes  tardandas,  et  in  stadio  provecto  ad  ab¬ 
sorptionem  promovendam,  si  acciderit  effusio ; 
si  non,  ad  tussem  levandam,  et  statum  pulmo¬ 
num  irritabilem,  qui  saepe  hunc  morbum  se¬ 
quitur,  auferendum.  Sed,  quoniam  hocce  me- 

N 

dicamen,  nisi  in  dosibus  immoderatis  et  peri¬ 
culosis  assumptum,  effectus  tam  tarde  edit,  et 
morbus  cursum  tam  velociter  peragit,  ad  alia 
remedia  paratiora  confugiendum  est.  Horum, 
sanguinis  detractio  longe  optima  est,  et  igitur 
quamprimum  efficienda :  eodem  tempore  epis- 
pastica,  expectorantia,  purgantia  et  similia,  ad¬ 
hibenda  sunt. 

Sed  quando  pneumonia  in  his  qui  natura 
infirmi  sunt,  vel  in  hydropem  proclives,  oc¬ 
currit, 


*  Ferriar,  Mossman,  Currie,  &c. 
f  Beddoes,  Kinglake,  &c. 

currit,  vel  in  casibus  quibus  sanguinis  detrac¬ 
tio  copiosa  et  iterata  corpus  multum  debilita- 

V-/.  .  ,  ii'  *  •.  '  ,  i,  , 

verit,  morbo  adhuc  urgente,  venaesectio  reme¬ 
dium  valde  ambiguum  videtur :  in  talibus  ex¬ 
emplis,  vel  quando  ob  adipem,  vel  exiguitatem 
naturalem,  venae  scalpello  secari  non  possunt, 
mihi  videtur,  morbi  curationem,  sanguinis  de¬ 
tractioni  topicae,  digitali,  epispasticis,  expec¬ 
torantibus,  catharticis,  et  similibus,  confiden¬ 
dam  esse. 

Quis  opinioni  medici  illius  peritissimi  atque 
celeberrimi,  Doctoris  Curriei,  assentire  re¬ 
cuset  ?  “  Digitalis  does  not  indeed  supersede 

the  use  of  the  lancet  in  these  diseases  (Phleg- 
masiae),  but  it  diminishes  the  extent  to  which 
it  is  required ;  and  it  may  be  used  with  safety 
and  success  in  cases  where  the  lancet  can  no 

longer  be  employed*.” 

>  1 

De 


*  Vide  “  Medical  Reports,”  vol.  ii.  p.  420« 

De  exhibitione  Digitalis  in  Haemorrhagia . 

In  variis  Haemorrhagice  activae  speciebus, 
hocce  medicamen,  propter  facultatem  ejus 
pulsus  micationes  tardandi,  exhibitum  fuit ; 
sed,  quoniam  viribus  diureticis  gaudet,  utile 
etiam  in  talibus  casibus  quasi  evacuans  sese 
praebere  potest.  Attamen  quia  in  plerisque 
morbis  hujusce  generis,  systema  in  statu  ple- 
thorico  est,  et  effectus  digitalis  haud  subito 
apparent,  alia  remedia  paratiora,  veluti  eva¬ 
cuantia  et  astringentia,  plerumque  necessaria 
invenientur.  Easdem  fere  observationes,  quas 
de  digitalis  exhibitione  in  pneumonia  supra 
protulimus,  in  haemorrhagia  applicare  pos¬ 
sumus. 

In  Haemoptysi ,  si  pulsus  frequens  validus  et 
durus,  et  corpus  plethoricum,  sit,  venaesectio, 
purgantia,  acidum  sulphuricum  aliaque  refri¬ 
gerantia,  et  praecipue  regimen  antiphlogisti- 
cum,  necessaria  erunt ;  et,  si  haec  haud  cito 

curationem 

curationem  efficiant,  digitalis  mihi  tentatu 
digna  videtur. 

Sed,  in  quibusdam  hujus  morbi  casibus, 
aeger  adeo  debilis  est,  ut  evacuantium,  et  ve~ 
naesectionis  praecipue,  usus,  si  non  omnino 
prohibitus,  certe  quam  maximi  dubius  fit  : 
talibus  in  exemplis,  digitalis  exhibitio  haud 
dubia  videtur. 

In  Menorrhagia  cum  actione  vasculari  aucta, 
Ferri  aris  dicit,  sese  digitalem  ad  curationem 
efficiendam  quam  maxime  utilem  expertum 
esse.  Una  cum  opio,  in  dosibus  semigrani 
singulorum,  bis,  ter,  quaterve,  in  die,  vel 
etiam  frequentius,  sicut  urgebant  symptomata, 
repetitis,  exhibere  solebat. 

In  quibusdam  hujus  morbi  exemplis,  prae¬ 
cipue  sub  initio,  venaesectio  et  regimen  anti- 
phlogisticum  necessaria  esse  possunt ;  sed  quo¬ 
niam,  progrediente  morbo,  debilitas  magna 
saepe  supervenit,  venaesectio  remedium  ambi¬ 
guum  fit.  Si  diaeta  parca  et  refrigerans,  ex¬ 
hibitio  acidi  sulphurici  vel  super-sulphatis 

aluminae 

aluminae  et  potassae,  laxantia  ad  constipatio¬ 
nem  removendam,  corporis  positio  horizon¬ 
talis,  frigus  genitalibus  applicatum  imaeque 
abdominis  parti,  et  astringentia  per  vaginam 
injecta,  curationem  perficere  nequeant,  adhi¬ 
beatur  digitalis. 

In  Hydrocephalo  Interno  digitalis  a  quibus¬ 
dam  medicis  commendata  fuit :  sed  dolendum 
est,  hoc,  aliaque  remedia,  in  multo  majore  ca¬ 
suum  parte,  aeque  inutilia  inveniri. 

Verisimile  est  hunc  morbum  haud  tam  le« 
thalem  fore,  si  remedia  idonea  tempestive  ad¬ 
hibita  fuerint.  Sed,  sub  initio  hydrocephalus 
saepe  cum  dentitione,  vermibus  intestinorum, 
vel  febri  leni  confunditur,  et  tempus  idoneum 
ad  morbum  curandum  ita  dimittitur. 

In  morbo  tam  periculoso  nihil  intentatum 
reliquendum  est  \  igitur,  si  remedia  usitata 
curationem  perficere  nequeant,  ad  digitalem 
confugiendum  e$t :  in  stadio  primo,  vim  cir¬ 
cuitus  sanguinis  minuendo,  et  in  provectiori¬ 
bus^  qua  diuretica,  utilis  esse  potest. 


Ad 

Ad  Mania  curationem  digitalis  a  medicis 
nonnullis  proposita  fuit,  sed  experientia  ho¬ 
dierna  vires  ejus  non  confirmat. 


FINIS. 

